
OPŠTINA NEVESINJE U PARTNERSTVU S RAZVOJNIM PROGRAMOM UJEDINJENIH NACIJA RASPISUJE:
JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA
ZA PREDAJU PRIJEDLOGA PROJEKATA U SKLOPU ReLOaD3 PROGRAMA
	
Regionalni program lokalne demokratije na Zapadnom Balkanu 3  - ReLOaD3 je regionalni program kojeg finansira Evropska unija (EU), a implementira Razvojni program Ujedinjenih nacija (UNDP) u šest zemalja/teritorija Zapadnog Balkana i to: Albanija, Bosna i Hercegovina, Crna Gora, Kosovo[footnoteRef:2]*, Sjeverna Makedonija i Srbija. [2: * Za Evropsku uniju, ovo imenovanje ne dovodi u pitanje stav o statusu i u skladu je sa UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999] 


Opština Nevesinje i ReLOaD3 program pozivaju sve organizacije civilnog društva (OCD) iz Bosne i Hercegovine da dostave prijedloge projekata u okviru tematskih oblasti koje su u skladu s razvojnim ciljevima ove jedinice lokalne samouprave (JLS). Tematske oblasti potvrđene su kroz konsultacije s građanima i predstavnicima organizacija civilnog društva u okviru javne rasprave organizovane 22. januara 2026. godine.

Definisane su sljedeće tematske oblasti u okviru javnog poziva:

1.	SOCIJALNA POLITIKA I SOCIJALNO UKLJUČIVANJE (SDG  1, 3, 8, 10,)
1.1. Projekti koji povećavaju socijalnu inkluziju osoba sa poteškoćama u razvoju;
1.2. Projekti koji rade na unapređenju kvaliteta života lica sa invaliditetom;
1.3. Projekti koji podstiču unapređenje znanja i vještina na tržištu rada, kroz različite programe i edukacije,  naročito za kategorije stanovništva koje se teško zapošljavaju, kao što su osobe sa invaliditetom i lica starija od 50 godina, sa posebnim akcentom na žene;	 
1.4. Projekti usmjereni na poboljšanje kvaliteta života osoba treće životne dobi i ranjivih kategorija stanovništva.

2.	KULTURA (SDG 11)
2.1. Poboljšanje kvaliteta i dostupnosti kulturnih sadržaja za sve kategorije stanovništva.

3.	SPORT (SDG 3, 10)
3.1. Podrška projektima koji na inovativan način podstiču razvoj sportskih sadržaja za djecu i mlade;
3.2. Projekti koji afirmišu amaterski sport sa akcentom na osobe iz socijalno-isključenih kategorija stanovništva.

4.	MLADI (SDG 4, 5, 8)
4.1. Unapređenje zdravih stilova života i aktivnosti za kvalitetno provođenje slobodnog vremena;
4.2. Projekti koji podstiču omladinski aktivizam i odgovaraju na potrebe mladih;
4.3.	 Projekti koji uključuju osnaživanje mladih za aktivnosti vršnjačkog podučavanja ili solidarnosti prema mladima koji nemaju jednake uslove za lični razvoj (razvoj volonterizma u oblasti neformalnog obrazovanja); 
4.4.	 Podrška projektima sa ciljem edukacije i prevencije oboljenja kod mladih (npr. seksualno obrazovanje, reproduktivno zdravlje, bolesti ovisnosti i slično);
4.5. Projekti koji uključuju raznovrsne kulturne i zabavne sadržaje i aktivnosti namijenjene mladima.

5.	ZAŠTITA ŽIVOTNE SREDINE (SDG 11,12,13)
5.1. Projekti koji promovišu zaštitu životne sredine i zaštitu okoline uz građanski volonterizam i aktivizam;
5.2.	 Projekti koji doprinose stvaranju edukativno-rekreativnih sadržaja iz oblasti zaštite životne sredine za cjelokupno stanovništvo.

6. OBRAZOVANJE (SDG  4,11)
6.1. Projekti usmjereni na unapređenje kvalitete formalnog i neformalnog obrazovanja;
6.2. Podrška projektima koji podstiču razvoj inovativnih i edukativnih sadržaja za sve kategorije stanovništva.

7. RURALNI RAZVOJ (SDG 2)
7.1. Edukacija stanovnika o uzgoju i promociji organske proizvodnje i tradicionalnih tipičnih proizvoda;
7.2. Promocija i edukacija o načinima promocije potencijala ruralne sredine.

8. ZAŠTITA ZDRAVLJA (SDG 3)
8.1. Promocija zdravih stilova života, u cilju prevencije i unapređenja zdravlja;
8.2.	 Edukacija o bolestima zavisnosti i opasnostima modernog doba (opasnosti na internetu, vršnjačko nasilje,...).
	
9. GRAĐANSKO UČEŠĆE (SDG 16)
9.1. Projekti koji jačaju učešće građana u procesima donošenja odluka i razvoju zajednice.

Organizacije civilnog društva mogu dostaviti prijave u okviru tri LOT-a: 

	LOT
	Iznosi sredstava po projektu
	Dužina trajanja projekta

	LOT 1
	5.000,00 –  15.000,00 KM
	Od 4-10 mjeseci

	LOT 2
	15.000,00 – 25.000,00 KM
	Od 6-10 mjeseci

	LOT 3
	25.000,00 – 50.000,00 KM
	Od 6-10 mjeseci



PRAVO UČEŠĆA:

Učešće u ovom Javnom pozivu otvoreno je, na jednakim osnovama, za sve formalno registrovane organizacije civilnog društva (udruženja/udruge ili fondacije), u skladu s važećim zakonskim propisima u Bosni i Hercegovini.

VAŽNO: Da bi se prijavili na Javni poziv, podnosioci prijave moraju dostaviti Izvod iz registra organizacija civilnog društva, budući da je ovaj dokument eliminatornog karaktera.

Sve zainteresovane organizacije civilnog društva detaljne informacije o uslovima za podnošenje prijava i kriterijima za finansiranje projekata mogu pronaći u Smjernicama za podnosioce prijava, koje su sastavni dio ovog Javnog poziva. Više informacija o načinu i uslovima prijave na Javni poziv nalazi se u dokumentu „Odgovori na često postavljena pitanja“.

PREUZIMANJE DOKUMENTACIJE:

Sve potrebne informacije i elektronska verzija cijelog seta prijavne dokumentacije može se naći na web stranici Opštine Nevesinje (https://opstinanevesinje.rs.ba) kao i na web stranici UNDP-a BiH (https://www.undp.org/bs/bosnia-herzegovina) od 2. februara do 2. marta 2026. godine. 

PREDSTAVLJANJE JAVNOG POZIVA I MENTORSKI SASTANCI 

Prezentacija javnog poziva za zainteresovane organizacije civilnog društva će biti održana: 
[bookmark: _Hlk220069110][bookmark: _Hlk214446869]u ponedeljak, 9. februara 2026. godine, od 12:00 do 13:00 sati u sali Opštine Nevesinje (Cara Dušana, br. 44). 

Organizacije civilnog društva će tokom sastanka biti detaljnije upoznate s pozivom, načinom prijavljivanja, kriterijima, itd.

Tokom trajanja Javnog poziva, organizacijama civilnog društva bit će osigurana dodatna mentorska podrška. Mentor će organizacijama civilnog društva pružiti podršku u pripremi projektnih prijava u skladu sa zahtjevima Javnog poziva. Prvi sastanak s mentorom bit će organizovan u ponedeljak, 16. februara 2026. godine, u 12:00 sati, u sali Opštine Nevesinje (Cara Dušana, br. 44).

· Ukoliko se ukaže potreba i prijavi dovoljan broj zainteresovanih organizacija, tokom trajanja javnog poziva 	biće organizovan trodnevni trening iz upravljanja projektnim ciklusom (PCM). Zainteresovane organizacije prijavu trebaju dostaviti na sljedeću e-mail adresu: brenjosasa@gmail.com.

· Termini održavanja treninga i mentorskih sastanaka bit će blagovremeno objavljeni na službenoj web stranici Opštine Nevesinje.

· U cilju osiguravanja transparentnosti, zapisnici sa održanih mentorskih sastanaka bit će javno objavljeni na web stranici Opštine Nevesinje, čime će se omogućiti pristup svim relevantnim informacijama i za OCD koje nisu bile u mogućnosti prisustvovati sastancima.

· Pitanja u vezi sa javnim pozivom, podnosioci prijava mogu poslati na e-mail adresu registry.ba@undp.org s naznakom za ReLOaD3 program do 24. februara 2026. godine. Odgovori na upite će biti dostavljeni u pisanoj formi unutar tri radna dana od primanja upita.

PREDAJA PRIJAVA:

Dokumentacija za prijavu na Javni poziv može se preuzeti od 2. februara do 2. marta 2026. godine, sa zvaničnih web stranica Opštine Nevesinje (https://opstinanevesinje.rs.ba.org/) i UNDP-a BiH (www.undp.org/bs/bosnia-herzegovina).

Prijava na Javni poziv mora sadržavati obaveznu i dodatnu dokumentaciju:
· jedan elektronski primjerak (USB) sa obaveznom dokumentacijom: 
za LOT 1: projektni prijedlog, budžet i plan aktivnosti i promocije; 
za LOT 2 i LOT 3: projektni prijedlog, budžet, matrica logičkog okvira i plan aktivnosti i promocije;
· ovjerenu kopiju Izvoda iz registra. 
· bilans stanja i bilans uspjeha za 2024. godinu.

Prijava se dostavlja u jednoj zatvorenoj koverti s naznakom „Za ReLOaD3 program“, lično na protokol Opštine Nevesinje, od ponedjeljka do petka, u periodu od 08:00 do 15:00 časova, ili preporučenom poštom na adresu:

Opština Nevesinje
Ul. Cara Dušana, br. 44
88 280 Nevesinje, Bosna i Hercegovina

Rok za predaju prijava je 2. mart 2026. godine, do 15:00 časova. Prijave pristigle nakon navedenog roka će biti razmatrane samo ako poštanski žig jasno poštanski žig jasno potvrđuje da je pošiljka poslana prije zvaničnog isteka roka.

Vanjska strana koverte mora sadržavati naziv poziva za predaju prijava, puno ime i adresu podnosioca prijave, puni naziv projekta i riječi “Ne otvarati prije zvaničnog otvaranja”.

Rezultati javnog poziva će biti objavljeni na web stranicama Opštine Nevesinje (https://opstinanevesinje.rs.ba) i UNDP-a BiH (www.undp.org/bs/bosnia-herzegovina), kao i na oglasnoj ploči u zgradi Opštine, u roku od 45 radnih dana od zatvaranja javnog poziva (izuzev u slučaju nepredviđenih okolnosti). Pisanim putem će biti obaviještene samo organizacije civilnog društva čiji su prijedlozi projekata odabrani za finansiranje. 
	
SDG – Ciljevi održivog razvoja

